# Criptacantòdids

Els criptacantòdids (Cryptacanthodidae) constitueixen una família de peixos pertanyent a l'ordre dels perciformes.

## Etimologia

Del grec kryptos (ocult) + akantha (espina).

## Descripció

* Cos allargat (arrodonit a la part anterior i comprimit a la posterior), de color marró pàl·lid al dors i crema a la part inferior (amb punts o sense) o uniformement rosa o vermell, i de 31-127 cm de llargària màxima depenent de l'espècie.
* Cap ample i deprimit, amb els ulls a la part alt i les fosses nasals tubulars.
* Mandíbula inferior sortint, amb la boca grossa i d'obliqua a gairebé vertical.
* Aleta dorsal amb 60-80 espines rígides i anal amb 0-3 espines i 43-52 radis tous.
* Aletes pectorals molt petites i pèlviques absents.
* Aletes dorsal i anal allargades, les quals s'estenen fins a la caudal.
* Absència de bufeta natatòria i d'escates (llevat de Cryptacanthodes giganteus, el qual les té petites i cicloides).
* Línia lateral amb neuromasts superficials.
* Tenen entre 71 i 88 vèrtebres.

## Alimentació

Mengen crustacis i d'altres invertebrats.

## Hàbitat i distribució geogràfica

Són peixos bentònics, els quals fan extensos sistemes de túnels amb nombroses sortides en els substrats tous de les aigües fredes i temperades del Pacífic Nord (des del Japó i Rússia -incloent-hi la badia de Pere el Gran i l'estret de Tatària- fins al sud-est del mar de Bering i el nord de Califòrnia, incloent-hi la Colúmbia Britànica -el Canadà-) i de l'Atlàntic nord-occidental (des del sud de la península del Labrador -el Canadà- fins a Nova Jersey -els Estats Units-).

## Gèneres i espècies

* Cryptacanthodes (Storer, 1839)
** Cryptacanthodes aleutensis (Gilbert, 1896)
** Cryptacanthodes bergi (Lindberg, 1930)
** Cryptacanthodes giganteus (Kittlitz, 1858)
** Cryptacanthodes maculatus (Storer, 1839)

## Referències

* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid (Espanya).
* 1 2 3 FishBase (anglès)
* ↑ Meredith, S., 2011. Temporal trends in the age distribution and feeding habits of wrymouth fish (Cryptacanthodes maculatus) in eastern Maine. Undergraduate Thesis. University of Maine at Machias. 23 p., plus figures.
* ↑ Masuda, H., K. Amaoka, C. Araga, T. Uyeno i T. Yoshino, 1984. The fishes of the Japanese Archipelago. Vol. 1. Tokai University Press, Tòquio, el Japó. 437 p.
* ↑ Sokolovskaya, T. G., A. S. Sokolovskii i E. I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.
* ↑ Shinohara, G., A. M. Shirai, M. V. Nazarkin i M. Yabe, 2011. Preliminary list of the deep-sea fishes of the Sea of Japan. Bulletin of the National Museum of Nature and Science (Ser. A) v. 37 (núm. 1): 35-62.
* ↑ Nóvikov, N. P.; Sokolovski, A. S.; Sokolóvskaia, T. G.; Iàkovlev, I. M., 2002. The fishes of Primorye. Vladivostok, Far Eastern State Tech. Fish. Univ., 552 p.
* ↑ Lamb, A. i P. Edgell, 1986. Coastal fishes of the Pacific northwest. Harbour Publishing Co. Ltd., la Colúmbia Britànica, el Canadà. 224 p.
* ↑ Hart, J. L., 1973. Pacific fishes of Canada. Bull. Fish. Res. Board Can. 180:740 p.
* ↑ Scott, W.B. i M.G. Scott, 1988. Atlantic fishes of Canada. Can. Bull. Fish. Aquat. Sci. 219: 731 p.
* ↑ Storer D. H., 1839. A report on the fishes of Massachusetts. Boston J. Nat. Hist. v. 2 (núms. 3-4). 289-558.
* ↑ Gilbert, C. H., 1896. The ichthyological collections of the steamer Albatross during the years 1890 and 1891. Report of the United States Fish Commission v. 19 (1893): 393-476, Pls. 20-35.
* ↑ Soldatov, V. K. & Lindberg, G. U., 1930. A review of the fishes of the seas of the Far East. Izvestiia Tikhookeanskogo nauchnogo instituta rybnogo khoziaistva (Bulletins of the Pacific Science Institute) v. 5: i-xlvii+1-576, Pls. 1-15.
* ↑ Kittlitz, F. H., 1858. Denkwürdigkeiten einer Reise nach dem russischen Amerika, nach Mikronesien und durch Kamschatka. Justus Perthes, Gotha. 2 vols. Denkwürdigkeiten einer Reise nach dem russischen Amerika, nach Mikronesien und durch Kamschatka.: v. 1: i-xvi + 1-383, v. 2: 1-463.
* ↑ UNEP-WCMC Species Database (anglès)

## Enllaços externs

* AQUATAB (txec)
* ION (anglès)